
UPRAVNO VIJEĆE
[bookmark: _Hlk161386401]KLASA: 007-04/25-01/1
URBROJ: 2186-1-26-02-25-2
Varaždin, 29. siječnja 2025. godine

ZAPISNIK

Sa 48. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 29. siječnja 2025. godine s početkom u 15:30 sati.

Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:

1. Maja Hrešć, predstavnica osnivača, predsjednica Upravnog vijeća,
1. Robert Dukarić, predstavnik osnivača, zamjenik predsjednice Upravnog Vijeća,
1. Krešimir Grđan, predstavnik osnivača,
1. Draženka Vincek Mišak, predstavnica radnika sa visokom stručnom spremom ,
1. Silvija Modrić, predstavnica radnika.

Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i: ravnatelj Ljekarne Varaždinske županije Mirko Magić, zapisničar Matija Hlad te predsjednica Stručnog vijeća gđa Slavica Čelar. 
Predsjednica daje na raspravu predloženi dnevni red.

1. Verifikacija Zapisnika sa 47. sjednice Upravnog vijeća od 30. prosinca 2024. godine;
Referent: Maja Hrešć, predsjednica;
2. Obavijest o prestanku mandata dosadašnje članice Upravnog vijeća iz redova radnika Ustanove sa visokom stručnom spremom te imenovanju nove članice iz redova radnika Ustanove sa visokom stručnom spremom, izabrane od strane Stručnog vijeća;
Referent: Maja Hrešć, predsjednica;
3. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2024. godine do 30. studenoga 2024. godine;
Referent: Vlasta Tuđa, voditeljica računovodstva;
4. Razno.

Na predloženi dnevni red nema primjedbi te se isti usvaja jednoglasno.

TOČKA 1. DNEVNOG REDA

Verifikacija Zapisnika sa 47. sjednice Upravnog vijeća od 30. prosinca 2024. godine,
Referent: Maja Hrešć, predsjednica;

	Predsjednica poziva članove da iznesu primjedbe.
	Predsjednica poziva članove da glasaju radi verifikacije zapisnika.
	Predsjednica konstatira da je zapisnik verificiran jednoglasno.

TOČKA 2. DNEVNOG REDA

Obavijest o prestanku mandata dosadašnje članice Upravnog vijeća iz redova radnika Ustanove sa visokom stručnom spremom te imenovanju nove članice iz redova radnika Ustanove sa visokom stručnom spremom, izabrane od strane Stručnog vijeća,
Referent: Maja Hrešć, predsjednica;

	Predsjednica čita odluku o imenovanju u kojem stoji: 
„Stručno vijeće Ljekarne Varaždinske županije u Upravno vijeće Ljekarne Varaždinske županije iz redova radnika ustanove sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim studijem imenuje
Draženku Vincek Mišak, mag.pharm. Članici Upravnog vijeća iz točke I. ove Odluke mandat počinje 28. siječnja 2025. godine i traje četiri (4) godine.“
Predsjednica Hrešć čestita novoizabranoj članici.
Slavica Čelar čestita izabranoj članici.
	Draženka Vincek Mišak se zahvaljuje svima pri čemu navodi kako se nada dobroj i konstruktivnoj suradnji.

TOČKA 3. DNEVNOG REDA

Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2024. godine do 30. studenoga 2024. godine; 
Referenti: Mirko Magić, ravnatelj;

	S obzirom da voditeljice računovodstva nema, predmetnu točku dnevnog reda će iznijeti ravnatelj.
	Financijsko izvješće Ljekarne Varaždinske županije za razdoblje 01.01.2024. — 31.11.2024. godine sastavljeno je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 			15.885.374.76 €
· Ukupni rashodi 			15.223.784,40 €
· Višak prihoda nad rashodima 	661.590,36 €.
U usporedbi s istim razdobljem prošle godine, ostvaren je rast ukupnih prihoda za 33,46 %, te rast ukupnih rashoda za 30,97 %. Ako promatramo strukturu prihoda vidljiv je rast prihoda u dijelu poslovanja s Hrvatskim zavodom za zdravstveno osiguranje za 34,41 %, a isto tako i na svim ostalim vrstama iskazanih prihoda. 
Rashodi su također veći, međutim trend njihova rasta sporiji je u odnosu na rast prihoda. U cilju
racionalizacije troškova i dalje provodimo nužne izmjene i nabave koje su potrebne zbog zakonskih propisa i zahtjeva struke.
	Navodi se i da je zaliha lijekova zavidna
	Predsjednica otvara raspravu.
	Predsjednica poziva članove na glasovanje.
	Predsjednica konstatira da je Odluka usvojena jednoglasno.

TOČKA 4. DNEVNOG REDA
	
RAZNO
Nema prijavljenih za raspravu.
	
Sjednica je završena u 15:43 sati.

	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć



image1.jpeg
‘ Kolodvorska 18, 42 000 Varazdin

Tel 042/212 955

LJEKARNA
- 3 E-mail info@ljekarna-vzz.hr
VARAZDINSKE ZUPANIJE Web www.ljekarna-vzz.hr

Osnivac: Varazdinska zupanija; IBAN: HR7823600001102742011




